钦定古今图书集成/历象汇编/历法典/第061卷 > 图
## 钦定古今图书集成/历象汇编/历法典/第061卷 > 图

积二五六一三五二以乙己乘丙巳得丙乙丁太阴两半径弧形之积又丙甲辛角之切线〈乙丙也〉与丙辛若全数，〈甲丙也〉与甲辛，得丙辛九六○，则彼此求两等边起线三角形之积与求两半径弧形之积，通为一法，得甲丙丁三角形之积

二三二二二四○，乙丙丁三角形之积二一一二○
○，各减其两半径弧形之积，得丙辛丁戊分圈形之
积二三九一一二，丙己丁辛一○九三九二五，并之
得总数一三三三○三七，即丙己丁戊全形之积也。
又以太阴半径九八五，乘其半周，三○九得三○四
八五七五，与总数比，得太阴入景之面与其未食之
面，若一十三分与三十○分也。

食甚前后时刻第三。〈凡三章。〉

食甚前，初亏也；食甚后，复圆也。两限间之时刻多寡，
其缘有三：一在太阴本时距度，因距度或多或寡，每
食不同，即太阴入景浅深不同，浅则时刻必少，深则
时刻必多。其二，在月及景两视，半径，半径小，太阴过
之，所须时刻少；半径大，太阴过之，所须时刻多。其三
在太阴自行，自行有时速，有时迟。虽则距度同、视径
同，而自行迟疾不同，即所须时刻不同矣。推距度及
视径，皆依前所设法，此专求太阴实行，以定食时刻
分。

月食起复行度